Nicolas Flamel
Nikolas Flamel (təq. 1340, ehtimal ki, Pontuaz – 22 mart 1418, Paris) — XV əsrdə yaşamış Fransız kimyagər. Kimyagərlərin iki böyük xəyalı olan ölümsüzlüyü və Fəlsəfə daşını tapdığı iddia edilir. Abraham adlı bir yəhudidən aldığı sirli bir kitabdan məlumatlarını əldə etdiyi söylənir. Əlavə olaraq, onun adı C. K. Roulinqin yazdığı Harri Potter seriyasının ilk kitabı "Harri Potter və Fəlsəfə Daşı"nda dəfələrlə çəkilir. 1418-ci ildə öldüyü və basdırıldığı deyilir, lakin məzarı açıldığında tapılmamışdır. 1700-cü illərdə bir operada dövrün kimyagərləri tərəfindən görüldüyü və qaçdığı da rəvayət edilir. Və bu da Flamelin yaşadığına işarədir. 2014-cü ilin ABŞ istehsalı Dərin Kabus (As Above, So Below) filmində Nikolas Flameldən və fəlsəfə daşından bəhs edilir.